હવામાન વિભાગ દ્વારા દક્ષિણ ગુજરાતમાં પાંચ દિવસ ભારે વરસાદની આગાહી કરવામાં આવી છે. દક્ષિણ ગુજરાતમાં સૌથી વધુ વરસાદ સુરત જિલ્લાના મહુવામાં છેલ્લા આઠ કલાકમાં આઠ ઈંચ વરસાદ નોંધાયો હતો. નદીઓના લેવલ ઉંચા આવી ગયા છે. નીચાણવાળા વિસ્તારોમાં પાણી ભરાઈ ગયા હતા. વાંકાનેર ગામમાં વરસાદના પગલે તલાવડી વિસ્તારમાંથી પસાર ખાડી પાણીથી છલકાઈ ગઈ હતી. બારડોલી નગરમાં પણ વરસાદના કારણે સોસાયટીના રસ્તાઓ પાણીથી તરબોળ થઈ ગયા હતાં.